Други наступ на Олимпијским играма је имала у Рију 2016. где је остварила нешто боље резултате у односу на Лондон, четири године раније. Трку на 800 слободно је завршила на 13. месту, док је словеначка штафета на 4×200 слободно, за коју је пливала у последњој измени, заузела претпоследње 15. место. Квалификовала се за наступ и на трећим узастопним Олимпијским играма, у Токију 2020, након чега је одлучила да оконча такмичарски део пливачке каријере.